2

APSAUGINIŲ SPECIALISTO PIRŠTINIŲ NUO BRANDUOLINIO, BIOLOGINIO IR CHEMINIO GINKLO PRIEMONIŲ 

TECHNINĖ SPECIFIKACIJA

1. Apsauginės pirštinės nuo branduolinio, biologinio ir cheminio ginklo (toliau – apsauginės pirštinės) – tai pirštinių komplektas, susidedantis iš viršutinių pirštuotų ir vidinių trikotažinių pirštuotų pirštinių. Apsauginės pirštinės yra skirtos apsaugoti rankas ir riešus nuo kovinių cheminių nuodingųjų medžiagų, biologinių priemonių ir radioaktyviųjų dalelių.
2. Viršutinės pirštuotos pirštinės turi būti:
2.1. daugkartinio naudojimo;
2.2. dvipusės;
2.3. pagamintos iš butilo gumos arba jos pagrindu pagamintos medžiagos; 
2.4. pagamintos iš vientisos medžiagos, be siūlių;
2.5.  tekstūruoto paviršiaus delno srityje ir pirštų galuose; 
2.6.  ne daugiau kaip 0,8 mm storio medžiagos, kas leistų justi liečiamus objektus ir imamus daiktus;
2.7. ne mažiau kaip keturių  skirtingų dydžių (pagal EN 420 arba lygiavertį standartą) (dydžiai bus patikslinti užsakymo metu); 
2.8. turi būti technologinis sprendimas, užtikrinantis pirštinių lankstumą pirštų (nykštys, smilius, didysis) sąnarių srityje;
2.9. spalvos – visos tamsios, išskyrus šviesias (tiksli spalva bus parenkama užsakymo metu);
2.10. testuotos HD medžiagos lašais ir užtikrinti ne trumpesnę nei 24 valandų apsaugą nuo HD medžiagos lašų prasiskverbimo;
2.11. tinkamos naudoti ne siauresniame temperatūriame diapozone kaip nuo -30°C iki +50°C;
2.12. nelaidžios vandeniui; 
2.13. atsparios mechaniniams rizikos veiksniams, t. y. turi atitikti bent vieną pirmo lygio reikalavimą pagal EN 388 (atsparumas susidėvėjimui, prapjovimui ašmenimis, įplėšimui, pradūrimui) arba atitikti ne žemesnį nei A lygio atsparumo prapjovimui reikalavimą pagal ISO 13997;
2.14. atitinkančios EN ISO 21420:2020, EN ISO 388:2019 arba lygiaverčių standartų reikalavimus;
2.15. atitinkančios Europos Parlamento ir Tarybos reglamentą (ES) 2016/425 ir pažymėtos CE ženklu.
3. Kiekvienas apsauginių pirštinių komplektas turi būti supakuotas vakuuminėje pakuotėje. Pakuotė turi užtikrinti saugojimo sąlygas, kuriomis apsauginės pirštinės neprarastų savo apsauginių savybių visą garantinį laikotarpį. Apsauginės pirštinės turi būti lengvai (be papildomų priemonių) išpakuojamos. Ant kiekvienos viršutinės pirštuotos pirštinės dalies turi būti aiškiai ir nenuvalomai užrašyti jos dydis ir pagaminimo data.
4. Ant apsauginių pirštinių pakuotės turi būti užrašyti šie duomenys: dydis, pagaminimo data ir/arba data, iki kada gaminys tinkamas naudoti.
5. Iš originalios pakuotės išimtos apsauginės pirštinės turi būti tinkamos naudoti ne mažiau kaip 30 dienų. Per šį laikotarpį jos turi neprarasti savo apsauginių savybių. 
6. Apsauginių pirštinių garantinis saugojimo vakuuminiame įpakavime laikas turi būti ne trumpesnis kaip 10 metų nuo jų pagaminimo datos. Per šį laikotarpį apsauginės pirštinės privalo išlaikyti šioje techninėje specifikacijoje nurodytas apsaugines savybes.
7. Pagaminimo data –  ne ankstesnė kaip 12 mėn. iki pristatymo perkančiajai organizacijai dienos. 



